ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670010542
ขอให้ปรับปรุงระบบการให้บริการของศูนย์บริการสาธารณสุข 38 จี๊ด-ทองคำ บำเพ็ญ ถนนทหาร แขวงถนนนครไชยศรี เขตดุสิต กรุงเทพมหานคร เนื่องจากวันที่ 13 มีนาคม 2567 เวลาประมาณ 08.10 น. ผู้ร้องพาญาติถูกตะขาบกัด มารับการรักษาพยาบาลที่ศูนย์บริการ ฯ ซึ่งได้รับบัตรคิวและนั่งรอเรียกตามบัตรคิว โดยได้แจ้งอาการให้เจ้าหน้าที่พยาบาลซักประวัติทราบว่า ผู้ป่วยมีอาการ เจ็บ ปวด ร้อน หายใจไม่สะดวก อาเจียน แต่เจ้าหน้าที่พยาบาลแผนกซักประวัติแจ้งว่า ต้องนั่งรอเรียกตามคิว โดยในระหว่างที่นั่งรอคิว พบว่า มีผู้ป่วยที่มาถึงเวลาหลังญาติ ซึ่งรู้จักกับเจ้าหน้าที่ ได้เข้าซักประวัติ และพบแพทย์ก่อนญาติ โดยรอจนถึงเวลาประมาณ 09.30 น. ยังไม่เรียกญาติผู้ร้อง จึงพาญาติออกจากศูนย์บริการ ฯ และเดินทางไปโรงพยาบาล ซึ่งโรงพยาบาลอยู่ห่างไกลจากศูนย์บริการฯ ส่งผลให้ได้รับความเดือดร้อนและไม่ได้รับความสะดวกในการรักษาพยาบาล ประกอบกับเห็นว่า เจ้าหน้าที่ควรมีความใส่ใจและประเมินอาการของผู้ป่วย เพื่อให้ผู้ป่วยได้รับการรักษาที่รวดเร็ว และหากเป็นผู้ป่วยที่ไม่มีอาการหนักที่ต้องรับการรักษาพยาบาลเร่งด่วน ก็ควรรอรับบริการตามลำดับคิว โดยไม่เอื้อประโยชน์ให้กับบุคคลที่รู้จักส่วนตัว เพื่อให้เกิดความเป็นระเบียบในการรับการรักษาพยาบาล (ผู้ร้องประสงค์ให้ปกปิด ชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook